— Аднаўленне толькі вітаю, хаця, прызнаюся, мне даволі цяжка ўявіць рок-оперу з цымбаламі. Тым не менш, сінтэз — цікавы. Гэта з аднаго боку. З іншага ж, наколькі ведаю, аднаўленнем займаецца аркестр Жыновіча, а аранжыроўку робіць Аляксандр Крамко. Што мне падабаецца ў ягоным падыходзе, дык гэта імкненне “зняць” музыку, усе вакальныя партыі як мага бліжэй да арыгінала — “адно да аднаго”. Дый ці патрэбна інакш? Перад намі ўжо класіка! Не будзе, зразумела, таго, “песняроўскага”, вакалу, але з’явіцца нешта новае… Наогул, цудоўна, што зноў прагучыць музыка Мулявіна. Мне было б цікава паглядзець запіс новай пастаноўкі.